Valbona Zeneli

Valbona Toska Zeneli  është ekonomiste dhe eksperte në çështjet e sigurisë, me karrierë akademike dhe profesionale në Shqipëri dhe ndërkombëtarisht. Ajo ka kontribuar si profesore e ekonomisë ndërkombëtare dhe ka shërbyer si këshilltare e lartë në qeverinë shqiptare.

 Jeta dhe arsimi 
Valbona Zeneli është lindur në Tiranë. Është e martuar me ish ministrin e rendit Igli Toska  dhe kanë një fëmijë. Ajo përfundoi studimet në ekonomi dhe biznes në Universitetin e Bolonjës në Itali, ku u diplomua me nderime në vitin 2001, me vlerësim 110/110. 

Më pas, ndoqi studime pasuniversitare në marketing ndërkombëtar në Universitetin Georgetown, Washington DC (2006), dhe mori doktoraturën në ekonomi politike në Universitetin e Studimeve "Aldo Moro" në Bari, Itali (2011). Ajo ka përfunduar edhe programin e arsimit ekzekutiv në Harvard Kennedy School (2009) dhe ka kryer specializime të ndryshme në Berlin dhe Mynih në fushën e ekonomisë dhe menaxhimit.

 Karriera profesionale 
Nga 2002 deri në 2003, Zeneli ka qenë këshilltare e ministrit të ekonomisë së Shqipërisë dhe më pas nga 2003 deri në 2005, shefe e protokollit dhe këshilltare ekonomike e kryeministrit shqiptar.

Nga 2006 deri në 2011, ajo ka qenë profesore e asociuar në Universitetin e Nju Jorkut në Tiranë, dhe nga 2009 deri në 2011 profesore e ekonomisë ndërkombëtare në Universitetin Europian të Tiranës.

Që nga viti 2011, ajo është pjesë e Qendrës Evropiane për Studime të Sigurisë George C. Marshall në Gjermani, ku shërben si profesore dhe drejtoreshë e programeve të studimeve të sigurisë kombëtare dhe iniciativave strategjike.

 Hulumtimet dhe publikimet 
Dr. Zeneli është autore e shumë artikujve shkencorë dhe kapituj librash në fushën e sigurisë evropiane, ekonomisë politike dhe zhvillimit ndërkombëtar. Interesat e saj kërkimore përfshijnë sigurinë në Evropën Lindore dhe Juglindore, qeverisjen e mirë, antikorrupsionin dhe reformën në sektorin e sigurisë.

Ajo ka dhënë seminare dhe trajnime për agjenci qeveritare ndërkombëtare dhe është bashkëpunëtore në revista prestigjioze si The Diplomat, The Globalist dhe Modern Diplomacy.

 Veprimtaria në Gjermani 
Në George C. Marshall European Center for Security Studies, ajo është kryesuese e Departamentit të Iniciativave Strategjike dhe ka drejtuar programe të rëndësishme për Evropën Qendrore, Juglindore, Detin e Zi dhe Euroazinë.

 Lidhje të jashtme 
 George C. Marshall European Center - Valbona Zeneli
 The Globalist – Valbona Zeneli
 The National Interest – Valbona Zeneli

 Referime 

Kategoria:Njerëz nga Tirana
Kategoria:Ekonomistë shqiptarë
Kategoria:Profesorë shqiptarë
Kategoria:Drejtorë shqiptarë
Kategoria:Absolventët e Universitetit të Bolonjës